text: কুস্তি বা মল্লযুদ্ধ ৭০৮ খৃঃ পূঃ প্রাচীন অলিম্পিক গেমসের সময় থেকে প্রচলিত; যা আজকের গ্রীষ্মকালীন অলিম্পিক গেমসেও অনুষ্ঠিত হয়। ১৮৯৬ সালে অ্যাথেন্সে আধুনিক অলিম্পিক গেমসের সূত্রপাত হবার পর থেকে কুস্তি (অর্থাৎ, গ্রেকো-রোমান কুস্তির ধরন) অলিম্পিকের অন্যতম অংশ ছিল; ব্যতিক্রম, একমাত্র ১৯০০ গ্রীষ্মকালীন অলিম্পিক যেখানে কুস্তি আয়োজিত হয়নি। ফ্রিস্টাইল কুস্তি এবং ওজন-ভিত্তিক বিভাগীয় লড়াই ১৯০৪ অলিম্পিক থেকে শুরু হয়। মহিলাদের প্রতিযোগিতা শুরু হয় ২০০৪ অলিম্পিক থেকে। ২০১৩ ফেব্রুয়ারিতে আইওসির কার্যকরী সমিতির ভোটে সিদ্ধান্ত হয় ২০২০ গ্রীষ্মকালীন অলিম্পিক থেকে কুস্তি বাদ দেওয়া হবে। তবে, ৮ই সেপ্টেম্বর ২০১৩, আইওসির সাধারণ অধিবেশনের ভোটাভুটিতে বেসবল, সফ্টবল ও স্কোয়াশকে হারিয়ে, অলিম্পিকে তিন হাজার বছরের ইতিহাস সম্বলিত, কুস্তির ২০২০ অলিম্পিক থেকে অপসারণ রোধ হয়।
  
  অলিম্পিক থেকে অপসারণের সম্ভাবনা
  বেশ কিছুদিন ধরেই আন্তর্জাতিক অলিম্পিক কমিটি (IOC) ভাবছিল কি করে অলিম্পিকের খরচ, আয়তন ও জটিলতা কমানো যায়। আইওসি অলিম্পিক ক্রীড়াগুলিকে "মুখ্য ক্রীড়া" ও "সাধারণ ক্রীড়া"য় ভাগ করে। মুখ্য ক্রীড়াগুলি ভবিষ্যতের সব অলিম্পিকে নিশ্চিতভাবে থাকলেও, সাধারণ ক্রীড়াগুলির ক্ষেত্রে সেই নিশ্চয়তা থাকবে না। তাদের এক-একটি অলিম্পিকের আসর ধরে যোগ্যতা যাচাই হবে। ২৬টি মুখ্য ক্রীড়ার অন্যতম ছিল কুস্তি। কিন্তু, ২০১২ লন্ডন অলিম্পিকের পর আইওসির কার্যকরী সমিতি, প্রতিটি মুখ্য ক্রীড়ার লন্ডন অলিম্পিকে সাফল্য ও বিশ্ব জুড়ে তৃণমূল স্তরে তাদের জনপ্রিয়তার মাপকাঠিতে মূল্যায়ন করে। এই মূল্যায়ণের উদ্দেশ্য ছিল, ২০২০ অলিম্পিক থেকে মুখ্য ক্রীড়ার সংখ্যা ২৫টিতে কমিয়ে এনে সেই স্থানে একটি সাধারণ ক্রীড়ার সংযোজন। ২০১৩ সালের ১২ই ফেব্রুয়ারি, আইওসির কার্যকরী সমিতির সিদ্ধান্তে কুস্তি অলিম্পিক মুখ্য ক্রীড়ার মর্যাদা হারায়।
  
  সেই দিনই কুস্তির আন্তর্জাতিক ফেডারেশন (তদানিন্তন FILA আজকের সংযুক্ত বিশ্ব কুস্তি) বিবৃতি দেয়:
  আইওসি কার্যকরী সমিতির ২০২০ অলিম্পিকে কুস্তিকে ২৫টি মুখ্য ক্রীড়ার মধ্যে না ধরার সুপারিশে FILA যারপরনাই বিস্মিত। প্রাচীন ও আধুনিক অলিম্পিকের অন্যতম প্রতিষ্ঠাতা ক্রীড়া কুস্তির এই স্খলনের বিরুদ্ধে FILA আইওসি কার্যকরী সমিতি ও আইওসির সকল সদস্যকে বোঝানোর সর্বতো চেষ্টা করবে।
  
  ১৫ই ফেব্রুয়ারি, FILA জরুরি বৈঠক ডাকে। সেখানে সভাপতি রাফায়েল মার্টিনেত্তি আস্থা ভোট চান। কিন্তু যখন তিনি দেখেন মাত্র ৫০% সদস্য তাঁর পক্ষে ভোট দিয়েছে; তখন তিনি FILA সভাপতির পদ থেকে পদত্যাগ করেন। যদিও এই সিদ্ধান্তের পরে বিশ্ব ক্রীড়ায় অংশ নিতে কোনো বাধা ছিল না; তবু আমেরিকান মল্লবীরেরা ভবিষ্যতের অলিম্পিকে অংশ নিতে না পারার সম্ভাবনায় প্রবল হতাশা প্রকাশ করেন।
  
  কুস্তি, আরও সাতটি সাধারণ ক্রীড়া, যথা, - বেসবল/সফ্টবল, স্কোয়াশ, কারাতে, স্পোর্ট ক্লাইম্বিং, ওয়েকবোর্ডিং, উশু এবং রোলার ক্রীড়ার সাথে ২০২০ অলিম্পিকের জন্য প্রতিযোগিতায় নামতে বাধ্য হয়। ৮ই সেপ্টেম্বর ২০১৩, আইওসি ঘোষণা করে ২০২০ অলিম্পিকে, বাকি প্রতিদ্বন্দ্বীদের হারিয়ে, কুস্তি সাধারণ ক্রীড়া হিসাবে অনুষ্ঠিত হবে। মে মাসে সংক্ষিপ্ত তালিকায় জায়গা পাওয়া থেকে শেষ পর্যন্ত ২০২০ অলিম্পিকে অন্তর্ভুক্তির এই সাফল্যের জন্য নতুন FILA সভাপতি নেনাদ লালোভিচকে কৃতিত্ব দেওয়া হয়। লালোভিচ বলেন, "যে কাজটা কয়েক বছরে করার, সেটা আমরা কয়েক মাসে করতে পেরেছি। এটা আমাদের বাঁচার লড়াই ছিল...আমরা সম্ভাব্য সব কিছু করেছি, আমরা খেলাটিতে পরিবর্তন আনতে পেরেছি, যা এই ফেডারেশনের সাফল্য। আর আমরা আগামীকালও কাজ করব।"
  
  পুরুষ
  
  মহিলা
  
  অংশগ্রহণকারী রাষ্ট্রসমূহ
  
  বি. দ্র. -  রাশিয়ার সাথে পূর্বতন রুশ সাম্রাজ্যের হিসাবও ধরা হল।
   @১৯৪৮ অলিম্পিকে পাকিস্তান চারজন ফ্রিস্টাইল মল্লযোদ্ধা পাঠায়। কিন্তু তারা ভুল করে গ্রেকো-রোমান শৈলীর প্রতিযোগিতায় প্রবেশ করতে গেলে তাদের যোগ্যতা বাতিল করা হয়।
   X - চিহ্নের দ্বারা বর্জন নির্দেশ করা হল। বিভিন্ন দেশ বিভিন্ন কারণে অলিম্পিক বর্জন করেছে। নিচে কারণগুলি তালিকাবদ্ধ করা হল।
  †মিশর ও ইরাক ১৯৫৬ অলিম্পিক বর্জন করে সুয়েজ সমস্যায় ব্রিটিশ ও ফরাসি যোগের জন্য। যদিও, অস্ট্রেলিয়ার অস্ট্রেলীয় সঙ্গরোধ নিয়মের জন্য পাঁচ মাস পূর্বে সুইডেনের স্টকহোমে অনুষ্ঠিত অশ্বচালনার প্রতিযোগিতায় তিনজন মিশরীয় প্রতিযোগী অংশ নেয়।
  স্পেন নাৎসি জার্মানিতে অনুষ্ঠিত ১৯৩৬অলিম্পিক বর্জন করে।
  * নতুন উদীয়মান শক্তির গেমসের (Games of the New Emerging Forces) জন্য বর্জন করে।
  X*সোভিয়েত ইউনিয়নের হাঙ্গেরী আক্রমণের প্রতিবাদে স্পেন, সুইজারল্যান্ড ও নেদারল্যান্ডস উদ্বোধনের মাত্র কয়েক সপ্তাহ আগে ১৯৫৬ মেলবোর্ন অলিম্পিক বর্জন করে। (তবে, একজন ডাচ অশ্বারোহী সুইডেনের স্টকহোমে মূল অলিম্পিকের কয়েক মাস আগে অনুষ্ঠিত অশ্বচালনার প্রতিযোগিতায় অংশ নিয়েছিল।)
  X#উত্তর কোরিয়ার সমর্থনে নিকারাগুয়া ১৯৮৮ সিওল অলিম্পিক বয়কট করে।
  
   বিভিন্ন অলিম্পিকে স্বেচ্ছায় বর্জন ছাড়াও অনেক সময় নানা কারণে বিভিন্ন দেশকে নিষিদ্ধ করা হয়েছে।
  † মেমেলল্যান্ড/ক্লাইপেডা অঞ্চল নিয়ে বিবাদের কারণে ১৯৩৬ অলিম্পিকে জার্মানি লিথুয়ানিয়াকে আমন্ত্রণ জানায়নি।
  
   বিশ্বযুদ্ধের যুদ্ধাপরাধের জন্য নিষিদ্ধ।
  
  * বর্ণবিদ্বেষের জন্য নিষিদ্ধ।
  
  সর্বকালীন পদক তালিকা – ১৮৯৬–২০১২
  
  সর্বকালীন পদক তালিকা – গ্রেকো-রোমান – ১৮৯৬–২০১২
  
  সর্বকালীন পদক তালিকা – ফ্রিস্টাইল – ১৯০৪–২০১২
  
  সূত্র: কুস্তিতে ফ্রিস্টাইল অলিম্পিক পদকের তালিকা
  
  তথ্যসূত্র
  
   
  বিষয়শ্রেণী:গ্রীষ্মকালীন অলিম্পিকে ক্রীড়া
  বিষয়শ্রেণী:বহু-ক্রীড়া প্রতিযোগিতায় কুস্তি
title: গ্রীষ্মকালীন অলিম্পিকে কুস্তি